

LĪVĀNU NOVADA PAŠVALDĪBA

Reģistrācijas Nr. 90000065595, Rīgas iela 77, Līvāni, Līvānu novads, LV – 5316

tel. 65307250, [www.livani.lv](http://www.livani.lv) e-pasts pasts@livani.lv

**IZRAKSTS**

**Līvānu novada pašvaldības domes**

**sēdes protokols**

LĪVĀNOS

2025. gada 29. maijā Nr.8-8

**8. Par Līvānu novada pašvaldības attīstības programmas 2026.-2032. gadam apstiprināšanu.**

Pamatojoties uz Pašvaldību likuma 10. panta pirmās daļas 3. punktu, kas nosaka, ka Domes kompetence ir apstiprināt pašvaldības attīstības plānošanas dokumentus, tostarp attīstības programmu, Teritorijas attīstības plānošanas likuma 5. panta pirmās daļas 3. punktu, kas nosaka, ka teritorijas attīstību plāno, izstrādājot savstarpēji saskaņotus vietēja līmeņa attīstības plānošanas dokumentus un 12. panta pirmo un trešo daļu, kas nosaka, ka vietējā pašvaldība izstrādā un apstiprina attīstības dokumentus, kā arī koordinē un uzrauga to īstenošanu, 22. panta trešo daļu, kas nosaka, ka vietējās pašvaldības attīstības programmu apstiprina ar pašvaldības domes lēmumu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 68. punktu, kas nosaka, ka pēc attīstības programmas saskaņošanas ar plānošanas reģionu un publiskās apspriešanas rezultātu izvērtēšanas, pašvaldības dome pieņem lēmumu par attīstības plānošanas dokumentu, Līvānu novada pašvaldības domes 2025. gada 30. janvāra lēmumu Nr. 2-5 “Par Līvānu novada pašvaldības attīstības programmas 2026.-2032. gadam 1. redakcijas nodošanu publiskai apspriešanai“ un 2025. gada 24. martā sniegto Latgales plānošanas reģiona atzinumu Nr. 2.4.3/176 ”Atzinums par Attīstības programmas 2026.-2032. gadam 1. redakcijas projektu”, kā arī saskaņā ar Līvānu novada domes Attīstības plānošanas komisijas ierosinājumu, Līvānu novada pašvaldības dome atklāti balsojot ar 13 balsīm "Par" (Andrejs Bondarevs, Andris Vaivods, Dace Jankovska, Gatis Pastars, Ginta Kraukle, Ivans Matrosovs, Jānis Magdaļenoks, Kaspars Stikāns, Maija Spūle, Mārīte Vilcāne, Pēteris Romanovskis, Sanita Pinupe, Valdis Labinskis), "Pret" – nav, "Atturas" – nav, "Nepiedalās" – nav

NOLEMJ:

1. Apstiprināt Līvānu novada pašvaldības attīstības programmu 2026.-2032. gadam (pielikumā).

2. Noteikt, ka Līvānu novada pašvaldības attīstības programma 2026.-2032. gadam stājas spēkā ar 2026.gada 01.janvāri.

3. Piecu darba dienu laikā lēmumu ievietot Teritorijas attīstības plānošanas informācijas sistēmā (TAPIS), pašvaldības mājas lapā interneta vietnē www.livani.lv.

4. Paziņojumu par Līvānu novada pašvaldības attīstības programmu 2026.-2032. gadam apstiprināšanu publicēt pašvaldības mājas lapā interneta vietnē www.livani.lv un informatīvajā izdevumā “Līvānu novada Vēstis”.

5. Noteikt, ka atbildīgais par lēmuma izpildi ir Līvānu novada Centrālās pārvaldes Plānošanas un attīstības nodaļas vadītājs.

6. Kontroli par lēmuma izpildi uzdot veikt Līvānu novada pašvaldības izpilddirektoram.

*Pielikumā*:

1) Attīstības programmas 2026.–2032. gadam Pašreizējās situācijas analīze uz 142 lpp.

2) Attīstības programmas 2026.–2032. gadam Stratēģiskā daļa uz 31 lpp.

3) Attīstības programmas 2026.–2032. gadam Īstenošanas un uzraudzības kārtība uz 11 lpp.

4) Attīstības programmas 2026.–2032. gadam Rīcības plāns 2026.-2032. gadam uz 13 lpp.

5) Attīstības programmas 2026.–2032. gadam Investīciju plāns 2026.-2028. gadam uz 30 lpp.

6) Pārskats par sabiedrības iesaistes pasākumiem un publisko apspriešanu uz 49 lpp.

Sēdes vadītājs /paraksts/ Andris Vaivods

Sēdes protokolētāja /paraksts/ Inta Raubiška

IZRAKSTS PAREIZS

Līvānu novada Centrālās pārvaldes

Personāla vadības un administratīvās nodaļas vadītāja Inta Raubiška

Līvānos, 2025. gada 2. jūnijā